મેલબર્નઃ ૧૭ વારના ગ્રાન્ડસ્લેમ ચેમ્પિયન રોજર ફેડરરે ગઈ કાલે અહીં પાંચ સેટ સુધી ચાલેલા રોમાંચક મુકાબલામાં સ્વિટ્ઝર્લેન્ડના જ અને પોતાના ખાસ મિત્ર સ્ટેન વાવરિન્કાને હરાવીને ઓસ્ટ્રેલિયન ઓપનના પુરુષ સિંગ્લસની ફાઇનલમાં પ્રવેશ મેળવી લીધો છે. આ સાથે તે ૪૩ વર્ષમાં ગ્રાન્ડસ્લેમની ફાઇનલમાં પહોંચનારો સૌથી ઉંમરલાયક ખેલાડી બની ગયો છે. સૌથી મોટી ઉંમરે ગ્રાન્ડસ્લેમની ફાઇનલમાં પહોંચવાનો રેકોર્ડ ઓસ્ટ્રેલિયાના કેન રોઝવેલના નામ પર નોંધાયેલો છે. તે ૩૯ વર્ષ, ૩૧૦ દિવસની ઉંમરે ૧૯૭૪માં યુએસ ઓપનની ફાઇનલમાં પહોંચ્યો હતો.